Monsieur Mangetout

Monsieur Mangetout (, 15. kesäkuuta 1950 Grenoble – 25. kesäkuuta 2007 Grenoble, oikealta nimeltään Michel Lotito)  oli ranskalainen viihdetaiteilija, joka tuli tunnetuksi maailmalla kyvystään syödä erilaisia metalliesineitä. Hän kertoi aloittaneensa aluksi lasiesineillä ja siirtyneensä sitten partaveitsiin ja muttereihin. 

Guinnessin ennätysten kirjan mukaan hän söi vuosina 1959–1997 yhteensä 9 tonnia metallia, muun muassa ostoskärryjä, Cessna 150 -pienlentokoneen, polkupyöriä, kattokruunuja ja televisioita. 

Mangetoutia haastateltiin Guinnessin ennätysten kirjaan vuonna 2006. Hän sai 16-vuotiaana lasinsirun suuhunsa, kun häntä kiusanneet pojat tönäisivät häntä ja lasi, josta hän oli juomassa, särkyi osittain hänen suuhunsa. Hän päätti näyttää pojille ja kokeili pystyisikö syömään lasinpalan. Yrityksen onnistuttua hän otti toisen palan ja söi senkin. Pian Mangetout alkoi syödä partaveitsiä, lautasia, ruuveja, muttereita ynnä muuta sellaista. Hänen mielestään polkupyörien ketjut olivat parhaimman makuisia, ja totesi, että metallin kera on hyvä juoda monta litraa vettä. Hänelle oli aiemmin ehdotettu metallin kanssa nautittavaksi artisokkaa ja parafiiniöljyä, mutta nämä eivät Mangetoutia miellyttäneet.

Kuolema 
Lotito kuoli luonnollisista syistä 25. kesäkuuta 2007, kymmenen päivää 57-vuotissyntymäpäivänsä jälkeen.

Lähteet  
 Guinness World Records 2006
 This Way Up Texts Book 2

Viitteet

Aiheesta muualla 
 CNN:n artikkeli . 12.6.1998.  
 Guinness World Recordsin artikkeli    

Ranskalaiset henkilöt
Vuonna 1950 syntyneet
Vuonna 2007 kuolleet